Sadik Bekteshi

Sadik Bekteshi (Guci, 10 janar 1920 - Tiranë, 12 qershor 2000) ka qenë pjesëmarrës i rezistencës shqiptare gjatë Luftës së Dytë Botërore, komandant i formacioneve partizane, drejtor i Institutit të Kërkimeve Ushtarake.

 Biografia 
Lindi më 10 janar të vitit 1920 në Guci, i biri i Shabanit dhe Fatimes, më pas u shpërngulën në rrethinat e Shkodrës ku banuan në Fushë Shtoj. Kreu gjimnazin e qytetit. Më 1937 u anëtarësua në Grupin Komunist të Shkodrës. Pas pushtimit italian të Shqipërisë, raportohet ndër pjesëmarrësit e demonstratës së parë antifashiste me studentë dhe konviktorë të Shkodrës me flamurin shqiptar pa sëpatat e liktorit.

Më 27 prill 1943 pasi u realizua Konferenca e parë e Këshillit drejtues të LANÇ në Dobraç të Shkodrës, u caktua ndër anëtarët së bashku me Dom Luigj Picin, Mark Ndojën, etj. Pas mbarimit të luftës, në shkurt 1945, u emërua për pak kohë shef i Kabinetit Ushtarak të Komandës së Përgjithshme. Kreu Akademinë Ushtarake «Frunze» (1945-1950) dhe më pas Akademinë e Shtabit të Përgjithshëm «Voroshilov» (1954-1957) në Moskë. Më 1969-1974 u emërua drejtor i Institutit të Kërkimeve Ushtarake. Në dhjetor të vitit 1974 u përjashtua nga radhët e Ushtrisë dhe nga PPSH dhe më 1975 u internua bashkë me familjen në fshatrat e Beratit. U arrestua më 1982 dhe u dënua me 25 vjet heqje lirie. U lirua më 1990.

 Referime 

Kategoria:Lindje 1920
Kategoria:Vdekje 2000
Kategoria:Partizanë shqiptarë
Kategoria:Ushtarakë shqiptarë
Kategoria:Grupi i ushtrisë
Kategoria:Njerëz nga Shkodra